หนูมีอาการตกขาวสีเหลือง กลิ่นไม่รุนแรง มีอาการคัน ปัสสาวะแสบขัด กังวลค่ะ กลัวว่าจะติดเชื้อหนองใน
สวัสดีค่ะ อาการตกขาวสีเหลือง ไม่มีกลิ่นเหม็น คัน ปัสสาวะแสบขัด อาจเกิดได้จาก-การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด ไม่มีกลิ่นเหม็น และมีอาการแสบหรือคันช่องคลอด รอาจมีอาการแสบและคันที่อวัยวะเพศด้านนอกด้วย- การติดเชื้อแบคทีเรียในช่องคลอด ตกขาวจะมีปริมาณมาก มักมีสีเหลือง หรือเทาขุ่น มีกลิ่นเหม็นเหมือนคาวปลา- การติดเชื้อปรสิต ตกขาวมีกลิ่นเหม็นคาว มักมีสีเขียว หรือมีฟองปน และมีอาการแสบหรือคันในช่องคลอดมาก- ติดเชื้อหนองในแท้ สำหรับในผู้หญิง ประมาณ 50% ของผู้ที่ติดเชื้อจะไม่แสดงอาการ หากมีอาการ ได้แก่ มีตกขาวปริมาณมาก เป็นหนองสีเหลืองหรือสีเขียว มีกลิ่นเหม็นรุนแรงอาการเจ็บปวดและคันรอบช่องคลอด เจ็บปวดขณะปัสสาวะและขณะมีเพศสัมพันธ์ปวดท้องน้อย- ติดเชื้อหนองในเทียมในผู้หญิงประมาณ 75% ของผู้ที่ติดเชื้อจะไม่แสดงอาการใดๆ ส่วนน้อยอาจมีอาการตกขาว ปัสสาวะแสบขัดได้-มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน มีอาการเลือดออกหลังมีเพศสัมพันธ์ เลือดออกกะปริดกะปรอยเนื่องจากลักษณะของตกขาวที่ผิดปกติที่ เป็นอยู่ อาจไม่สามารถบอกได้แน่นอนว่าเกิดจากโรคหนองในแท้หรือไม่ อาจเกิดจากเชื้ออื่นๆ หรือมีสาเหตุหลายอย่างร่วมกันก็ได้ แนะนำว่าควรไปพบสูติ-นรีแพทย์เพื่อหาสาเหตุที่ถูกต้อง แพทย์จะทำการตรวจภายใน ตรวจปากมดลูก และนำสิ่งคัดหลั่งไปตรวจหาเชื้อ หากยังไม่เคยตรวจหามะเร็งปากมดลูก แนะนำควรตรวจไปด้วยค่ะ